बल ही जीवन है, दुर्बलता मृत्यु है। 
25 से 30 की उम्र तक बालक बन घूमने वालों के सामने जवानी का जो आदर्श स्वामी विवेकानंद ने प्रस्तुत किया वो यह, कि 25 से 30 की उम्र तक स्वयं की मुक्ति और समाज के कल्याण का काम पूरा हो जाना चाहिए। 
तो झांके अपने भीतर,कितना बल है ,कितनी आग है...
आध्यात्मिकता परमात्मा के बारे में नहीं है, यह हमारे बारे में है। भीतर के बल को जगाने, चेतना को जागृत करने, खुद की मुक्ति और समाज को दिशा देने के बारे में है आध्यात्मिकता। भारत के इस युवा संत ने अध्यात्म की व्याख्या इस तरह से की। भीतर के बल को जगाने के लिए इतने तत्पर थे कि यहां तक कह दिया गीता छोड़ो फुटबॉल खेलो।  गीता भी बलहीन, दुर्बलों के लिए सहारा नहीं है,यह तो योद्धाओं के लिए है। कृष्ण ने गीता उसको सुनाया जो सबसे बड़ा योद्धा था।